ΓΡΑΠΤΗ ΕΡΩΤΗΣΗ P-0927/99

υποβολή: Fernando Fernández Martín (PPE) προς την Επιτροπή

(7 Απριλίου 1999)

Θέμα: Ρύθμιση των θεμάτων που αφορούν τους ραδιοερασιτέχνες στην Ευρώπη

Η Ευρωπαϊκή Επιτροπή, δια των υπηρεσιών της ΓΔ 13, περατώνει τις εργασίες για τη δημοσίευση της Πράσινης Βίβλου της ευρωπαϊκής πολιτικής σχετικά με τη χρησιμοποίηση του φάσματος των ραδιοηλεκτρικών συχνοτήτων. Στο έγγραφο αυτό δεν αναφέρεται καν η υπηρεσία των ραδιοερασιτεχνών, πράγμα που σημαίνει ότι η Επιτροπή μέχρι σήμερα δεν προβλέπει να προβεί σε σχετικές ρυθμίσεις.

Τα θέματα της υπηρεσίας αυτής έχουν αποτελέσει αντικείμενο ρυθμίσεων από τις διεθνείς συμβάσεις και τις συμφωνίες που έχουν συναφθεί στο πλαίσιο της Διεθνούς Ένωσης Τηλεπικοινωνιών (UIT) οι οποίες έχουν υπογραφεί και εφαρμόζονται από τα επιμέρους κράτη μέλη.

Στην Ευρωπαϊκή Ένωση υπάρχουν σήμερα 300.000 περίπου ραδιοερασιτέχνες με επίσημη άδεια, οι οποίοι αναπτύσσουν τη δραστηριότητά τους τόσο στα κύμματα HF, όσο και στα VHF και UHF, και αποτελούν μία ομάδα πολιτών με υψηλό επίπεδο εκπαίδευσης και τεχνικής προετοιμασίας, η οποία ερευνά και συμβάλλει στην τεχνολογική ανάπτυξη σε ένα ευρύ φάσμα δραστηριοτήτων (μελέτες προετοιμασίας, νέα συστήματα μετάδοσης, επικοινωνίες μέσω δορυφόρου κλπ.) Για το λόγο αυτό, η παράλειψη της Επιτροπής να ρυθμίσει τα θέματα της Υπηρεσίας των Ραδιοερασιτεχνών μέσω των προπαρασκευαστικών εγγράφων για τη σύνταξη της Πράσινης Βίβλου, μου φαίνεται ότι θα έπρεπε να καλυθφεί.

Ποιά είναι η άποψη του υπεύθυνου Επιτρόπου επί του θέματος και ποιά μέτρα σκοπεύει να λάβει προκειμένου να αντιμετωπισθεί η ανωτέρω παράλειψη;

Απάντηση του κ. Bangemann εξ ονόματος της Επιτροπής

(30 Απριλίου 1999)

Στις 15 Δεκεμβρίου 1999, η Επιτροπή δημοσίευσε Πράσινη Βίβλο σχετικά με την πολιτική για το ραδιοφάσμα(1) και, με τον τρόπο αυτό, δρομολόγησε μια περίοδο διαβουλεύσεων, ζητώντας από όλα τα ενδιαφερόμενα μέρη να υποβάλουν τις απόψεις τους στα ζητήματα και τα θέματα που έθεσε, πριν από τις 15 Απριλίου 1999. Η Επιτροπή διοργάνωσε επίσης τρεις δημόσιες ακροάσεις (στις 24 Φεβρουαρίου 1999 για φυσικά πρόσωπα ή εταιρείες, στις 17 Μαρτίου 1999 για τις ομάδες ενδιαφερόμενων ή οργανώσεις και στις 30 Μαρτίου 1999 για τις δημόσιες διοικήσεις). Η Διεθνής νωση Ραδιοερασιτεχνών (IARU) έλαβε μέρος σε μία από τις συναντήσεις και είχε τη δυνατότητα, την οποία συνεχίζει να έχει, να διατυπώσει τις απόψεις της.

Οι ραδιοερασιτέχνες, όπως επίσης οι ομάδες που εκπροσωπούν τα συμφέροντά τους σε εθνικό ή ευρωπαϊκό επίπεδο, είναι ελεύθεροι να υποβάλουν εγγράφως οποιαδήποτε γνώμη θεωρούν σημαντική. λες οι παρατηρήσεις θα δημοσιευθούν στο Internet, στη διεύθυνση http://www.ispo.cec.be/spectrumgp.

Στην Πράσινη Βίβλο, τα θέματα πολιτικής για το ραδιοφάσμα αντιμετωπίζονται από μια γενική οπτική γωνία, που καλύπτει όλους τους κλάδους και όλες τις εφαρμογές, συμπεριλαμβανομένης της χρήσης του ραδιοφάσματος από τους ραδιοερασιτέχνες, η οποία κατατάσσεται στην κατηγορία της έρευνας και ανάπτυξης (Ε& Α) που αναλύεται στην Πράσινη Βίβλο. Η Επιτροπή δέχεται ευχαρίστως κάθε παρατήρηση επί πολιτικών θεμάτων σχετικών με την πολιτική για το ραδιοφάσμα, που θα ήθελαν ενδεχομένως να διατυπώσουν οι αντιπροσωπευτικές οργανώσεις των ραδιοερασιτεχνών, και θα μελετήσει με προσοχή τις προτάσεις στο πλαίσιο του συνόλου των απαντήσεων που θα λάβει.

(1) COM(98)596 τελικό.